Nariadenie Rady (EHS) č. 1764/92
z 29. júna 1992,
ktorým sa menia a dopĺňajú opatrenia pre dovoz určitých poľnohospodárskych výrobkov s pôvodom v Alžírsku, na Cypre, v Egypte, Izraeli, Jordánsku, Libanone, na Malte, v Maroku, Sýrii a Tunisku do spoločenstva
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 113,
so zreteľom na návrh Komisie,
keďže v súvislosti s uskutočňovaním novej stredomorskej politiky s cieľom posilniť väzby a zvýšiť spoluprácu s krajinami uvedeného regiónu Rada a Komisia prijali na zasadnutí Rady, ktoré sa uskutočnilo 18. a 19. decembra 1990, rezolúciu o obchode s nečlenskými stredomorskými krajinami;
keďže táto rezolúcia stanovuje najmä vykonávanie opatrení na podporu vývozu v oblasti poľnohospodárstva z týchto krajín do spoločenstva a keďže sa preto musia určiť podrobné podmienky uplatňovania takýchto opatrení;
keďže na tento účel je potrebné zmeniť a doplniť opatrenia pre dovoz do spoločenstva podľa ustanovení protokolov k dohode o pridružení a k dohodám o spolupráci s Alžírskom, Cyprom, Egyptom, Izraelom, Jordánskom, Libanonom, Maltou, Marokom, Sýriou a Tunisom,
PRIJALA TOTO NARIADEN:
Článok 1
1. Clo platné k 31. decembru 1991 v spoločenstve v zložení k 31. decembru 1985 pre výrobky uvedené v prílohe II k zmluve, s pôvodom v dotknutých nečlenských stredomorských krajinách, pre ktoré sa podľa protokolov k dohode o pridružení alebo dohode o spolupráci podľa prílohy I k tomuto nariadenia predlžujú znížené sadzby cla po 1. januári 1993, sa odstránia v dvoch rovnakých etapách, a to od 1. januára 1992 a od 1. januára 1993.
2. Odsek 1 sa uplatňuje v rámci prípadných obmedzení colných kvót a časových plánov ustanovených v protokoloch uvedených v tomto odseku a zohľadňuje všetky osobitné opatrenia v nich ustanovené.
3. Ak dôsledkom uplatňovania odseku 1 dosiahne clo výšku 2 % alebo menej, úplne sa pozastaví jeho uplatňovanie.
Toto opatrenie sa uplatňuje mutatis mutandis na osobité druhy ciel, ktoré nepresiahnu 2 % ad valorem.
Článok 2
1. Colné kvóty a referenčné množstvá ustanovené pre výrobky uvedené v prílohe II k zmluve a v protokoloch uvedených v článku 1 sa zvýšia v štyroch rovnakých častiach vo výške 5 %, a to každý rok od roku 1992 do roku 1995 v rámci obmedzení časových plánov uvedených v článku 1 ods. 2.
Toto zvýšenie sa uskutoční vo výške 3 % pre colné kvóty pre výrobky uvedené v prílohe II k tomuto nariadeniu.
2. Zvýšenie colných kvót sa uplatňuje na výrobky s pôvodom na Cypre, len ak už nebolo zvýšenie stanovené v protokole uzatvorenom medzi spoločenstvom a Cyperskou republikou uvedenom v prílohe I k tomuto nariadeniu.
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Bude sa uplatňovať od 1. januára 1992.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Luxemburgu 29. júna 1992